Document ID: /roh_data/filtered/fineweb-2-filterrobots_roh.jsonl.gz/7862

En il nordost da la Spagna han 13 persunas giuvnas pers la vita tar in accident dad in autocar. 43 ulteriuras persunas sajan vegnidas blessadas. Sco las forzas da salvament localas rapportan, saja l'autocar collidà sin l'autostrada en la vischinanza da Tarragona cun in auter vehichel e cupitgà.
La raschun per l'accident è probabel in sbagl uman. Il manischunz ha survivì la disgrazia. In test d'alcohol e drogas n'ha purtà nagin resultat.
Er ina Svizra blessada
Il Departament federal per affars da l'exteriur EDA ha confermà che tranter las persunas blessadas è er ina Svizra.
A bord da l'autocar eran 57 students dad in program da barat. Els eran sia via a chasa suenter avair visità ina festa populara a Valencia. Quai rapporta l'agentura da novitads Efe.
RR novitads 12:00 / 20:00